Nafarroako Parlamentuko Mahaiak, 2018ko otsailaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Teresa Sáez Barrao andreak aurkeztutako gaurkotasun handiko galdera, hezkuntzako mahai sektorialean parte hartzen duten sindikatuekiko negoziazioa hausteko arrazoiei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2018ko otsailaren 19an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Teresa Sáez Barrao andreak, Legebiltzarreko Erregelamenduan xedatuaren babesean, gaurkotasun handiko honako galdera hau aurkezten du, Nafarroako Gobernuko Hezkuntzako kontseilariak 2018ko otsailaren 22ko Osoko Bilkuran ahoz erantzun dezan:

Hezkuntza Departamentuak zer arrazoi izan du hezkuntzaren kalitatea hobetzeko itun berri bat lortze aldera hezkuntzako mahai sektorialean parte hartzen duten sindikatuekiko –LAB, STEILAS, AFAPNA, CCOO, ANPE, ELA eta UGT– negoziazioak, zeinak 2017ko martxoan abiarazi baitziren, hausteko?

Iruñean, 2018ko otsailaren 16an

Foru parlamentaria: Teresa Sáez Barrao